‘नंद घर आनंद भयो जय कन्हैया लाल की’
श्रीकृष्ण व विष्णु महायज्ञ 15 से
पुष्टिमार्गीय वल्लभ सेवा केंद्र के तत्वावधान में श्री गुसांई जी विट्ठलनाथ का 500वां प्राकट्य महोत्सव मनाया जा रहा है। महोत्सव के दूसरे दिन मंगलवार को श्रीराम पैलेस में चल रही विट्ठलेश चरित्रामृत कथा में वाचक भागवताचार्य पं.सतीश कुमार शास्त्री ने गुसांई जी विट्ठलनाथ जी के जन्म की कथा सुनाई। इस दौरान श्रद्धालु ‘नंद घर आनंद भयो जय कन्हैया लाल की’ स्तुति गान करते हुए नृत्य करने लगे।
पं. सतीश कुमार शास्त्री ने विट्ठलनाथ के जन्म की कथा सुनाते हुए कहा, गुसांई जी के जन्म का प्रमाण शास्त्रों में मिलता है। अग्नि पुराण, भविष्य पुराण, गर्ग संहिता आदि शास्त्रों में जन्म का प्रमाण दिया गया है। गुसांई जी का जन्म चुनार में हुआ जो कभी वृंदावन धाम था। गुसांई जी का जन्म जगतगुरु वल्लभाचार्य के जिस समय हुआ, उसी समय विट्ठलनाथ का स्वरूप भी प्रकट हुआ। इस प्रकार विट्ठलनाथ जी वल्लभाचार्य के घर विट्ठलनाथ के पुत्र के रूप और स्वरूप में प्रकट हुए। कथा के बाद नंदोत्सव मनाया गया। आयोजन समिति बृजकिशोर सिंघल ने बताया कि कथा 2 जनवरी तक दोपहर 3 बजे से 6 बजे तक नियमित होगी।
awa_Deva awa_Deva hin_Deva hin_Deva